pythainlp/thaigov-v2-corpus-22032023 huggingface dataset:
วันพฤหัสบดีที่ 4 พฤศจิกายน 2564
ครม.เห็นชอบวันหยุดราชการเพิ่มเป็นกรณีพิเศษประจำปี 2565 จำนวน 4 วัน เดือนกรกฎาคม 2565 มีวันหยุดยาวติดต่อกัน 5 วันช่วงกลางเดือน  และช่วงปลายเดือนหยุดยาวติดต่อกันอีก 4 วัน
ครม.เห็นชอบวันหยุดราชการเพิ่มเป็นกรณีพิเศษประจำปี 2565 จำนวน 4 วัน เดือนกรกฎาคม 2565 มีวันหยุดยาวติดต่อกัน 5 วันช่วงกลางเดือน  และช่วงปลายเดือนหยุดยาวติดต่อกันอีก 4 วัน
น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)รับทราบภาพรวมวันหยุดราชการประจำปี 2565 จำนวน 19 วัน และให้ความเห็นชอบการกำหนดวันหยุดราชการเพิ่มเป็นกรณีพิเศษประจำปี 2565 จำนวน 4 วัน ได้แก่ วันศุกร์ที่ 15 กรกฎาคม 2565 ทำให้มีวันหยุดยาวติดต่อกัน 5 วัน, วันศุกร์ที่ 29 กรกฎาคม 2565 ทำให้มีวันหยุดยาวติดต่อกัน 4 วัน, วันศุกร์ที่ 14 ตุลาคม 2565 ทำให้มีวันหยุดยาวติดต่อกัน 4 วัน และวันศุกร์ที่ 30 ธันวาคม 2565 ทำให้มีวันหยุดติดต่อกัน 4 วัน เพื่อให้มีวันหยุดยาวต่อเนื่องกันในแต่ละช่วงเชื่อมโยงกับวันหยุดประจำสัปดาห์ เป็นปัจจัยกระตุ้นให้เกิดการเดินทางและส่งผลดีต่อการท่องเที่ยวและเศรษฐกิจในภาพรวมของประเทศ โดยเฉพาะภาคธุรกิจและการท่องเที่ยวที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) รวมทั้งเป็นการสนับสนุนการประกาศเปิดประเทศเพื่อรับนักท่องเที่ยวต่างชาติเข้าประเทศด้วย
ทั้งนี้ในกรณีที่หน่วยงานใดมีภารกิจในการให้บริการประชาชนหรือมีความจำเป็นหรือมีราชการสำคัญในวันหยุดราชการดังกล่าว ที่ได้กำหนดหรือนัดหมายไว้ก่อน หากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้าหน่วยงานนั้นพิจารณาดำเนินการตามที่เห็นสมควร โดยไม่ให้เกิดความเสียหายแก่ทางราชการและกระทบต่อการให้บริการประชาชน สำหรับในส่วนของรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงาน พิจารณาความเหมาะสมของการกำหนดเป็นวันหยุดให้สอดคล้องกับกฎหมายที่เกี่ยวข้องแล้วแต่กรณีต่อไป
สำหรับวันหยุดราชการประจำปี 2565 จำนวน 19 วันมีดังนี้ วันขึ้นปีใหม่ 1มกราคม, วันหยุดชดเชยวันขึ้นปีใหม่ 3มกราคม, วันมาฆบูชา 16 กุมภาพันธ์, วันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ 6 เมษายน, วันสงกรานต์ 13-15 เมษายน รวม 3 วัน, วันฉัตรมงคล 4 พฤษภาคม, วันพระราชพิธีจรดพระนังคัลแรกนาขวัญ เดือนพฤษภาคม ซึ่งทางสำนักพระราชวังจะประกาศว่าเป็นวันไหนเป็นปีๆไป, วันวิสาขบูชา 15 พฤษภาคม, วันหยุดชดเชยวันวิสาขบูชา 16 พฤษภาคม, วันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน, วันอาสาฬหบูชา 13 กรกฎาคม, วันเข้าพรรษา 14 กรกฎาคม, วันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว 28กรกฎาคม, วันเฉลิมพระชนมพรรษาสมเด็จพระบรมราชชนนีพันปีหลวงและวันแม่แห่งชาติ 12 สิงหาคม
วันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม, วันปิยมหาราช 23 ตุลาคม, วันหยุดชดเชยวันปิยมหาราช 24 ตุลาคม, วันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม, วันรัฐธรรมนูญ 10ธันวาคม, วันหยุดชดเชยวันรัฐธรรมนูญ 12 ธันวาคมและวันสิ้นปี 31 ธันวาคม
สำหรับวันหยุดประจำภาค ในปี 2564 ที่ ครม. เคยกำหนดให้หยุดเพื่อกระตุ้นเศรษฐกิจและการท่องเที่ยวนั้น ในปี 2565 ยังไม่ได้กำหนดเป็นวันหยุดประจำภาค ซึ่งในปี 2565 จะมีการการประเมินสถานการณ์และประกาศกำหนดล่วงหน้าเมื่อมีจังหวะที่สมควร
นอกจากนี้ครม.ยังเห็นชอบกำหนดให้วันอังคารที่ 28 ธันวาคม 2564 เป็นวันหยุดราชการประจำภาคตะวันออก ซึ่งเป็นวันพระเจ้าตากสินมหาราช
วันพฤหัสบดีที่ 19 พฤษภาคม 2565
รมว.ดีอีเอส ร่วมงาน“ถามมา-ตอบไป เพื่อประเทศไทยที่ดีกว่าเดิม”
รมว.ดีอีเอส ร่วมงาน“ถามมา-ตอบไป เพื่อประเทศไทยที่ดีกว่าเดิม”
เมื่อวันที่19พฤษภาคม2565 พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานในงานเสวนา“ถามมา-ตอบไปเพื่อประเทศไทยที่ดีกว่าเดิม”และกล่าวปาฐกถาพิเศษในหัวข้อ“อดีตปัจจุบันอนาคตของประเทศไทยที่ดีขึ้นกว่าเดิม”หรือ“Better Thailand Open Dialogueถามมา-ตอบไปเพื่อประเทศไทยที่ดีกว่าเดิม”โดยมีนายวิษณุเครืองามรองนายกรัฐมนตรี,นายสุพัฒน์พงษ์พันธ์มีเชาว์รองนายกรัฐมนตรีและรัฐมนตรีว่าการกระทรวงพลังงาน,นายอาคมเติมพิทยาไพสิฐรัฐมนตรีว่าการกระทรวงการคลัง,นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ,นายเศรษฐพุฒิสุทธิวาทนฤพุฒิผู้ว่าการธนาคารแห่งประเทศไทย,นายดนุชาพิชยนันท์เลขาธิการสภาพัฒนาการเศรษฐกิจและสังคมแห่งชาติ,นางสาวณัฐฎ์จารีอนันตศิลป์เลขาธิการคณะรัฐมนตรี,นายดิสทัตโหตระกิตย์เลขาธิการนายกรัฐมนตรี,นายธนกรวังบุญคงชนะโฆษกประจำสำนักนายกรัฐมนตรีและตัวแทนภาคเอกชนเข้าร่วมงานเสวนาครั้งนี้ณรอยัลพารากอนฮอลล์ชั้น5ศูนย์การค้าสยามพารากอน
************
วันอังคารที่ 10 พฤษภาคม 2565
สธ. ลดระดับเตือนภัยโควิด-19 เหลือระดับ 3 ทั่วประเทศ แต่ยังคงระวังกลุ่มเสี่ยง 608
.....
กระทรวงสาธารณสุข (สธ.) เห็นชอบการประกาศลดระดับเตือนภัยโควิด-19 จากระดับ 4 เหลือระดับ 3 ทั่วประเทศ เนื่องจากสถานการณ์ภาพรวมในประเทศมีแนวโน้มลดลงชัดเจน เช่นเดียวกับทั่วโลกที่มีการลดระดับลง
.
คำแนะนำประชาชนในการเตือนภัยที่ระดับ 3 คือ
1.งดเข้าสถานบันเทิง เลี่ยงสถานที่ระบบปิด ที่มีการระบายอากาศไม่ดี รวมถึงสถานที่แออัด
2.กลุ่มเสี่ยง 608 หรือผู้ที่ได้รับวัคซีนไม่ครบตามเกณฑ์ (วัคซีน 3 เข็ม) ขอให้เลี่ยงการร่วมกิจกรรมที่มีคนจำนวนมาก
3.กลุ่มเสี่ยง 608 หรือผู้ที่ได้รับวัคซีนไม่ครบตามเกณฑ์ เลี่ยงใช้บริการขนส่งสาธารณะทุกประเภท
4.กลุ่มเสี่ยง 608 หรือผู้ที่ได้รับวัคซีนไม่ครบตามเกณฑ์ งดเดินทางไปต่างประเทศ ส่วนคนทั่วไปขอให้เลี่ยงการเดินทางฯ
.
และแม้สถานการณ์จะดีขึ้นตามลำดับ แต่ยังคงพบว่าผู้เสียชีวิตจากโรคโควิด-19 มักเป็นผู้สูงวัย 70 ปีขึ้นไป ที่ไม่ได้รับวัคซีน หรือไม่ได้รับวัคซีนเข็มกระตุ้นภายใน 3 เดือน ดังนั้น สธ. จึงเร่งฉีดวัคซีนในกลุ่ม 608 ต่อเนื่อง รวมถึงกลุ่มเด็กวัยเรียนที่จะเปิดภาคเรียนในเดือน พ.ค. 65 เช่นกัน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 1 มิถุนายน 2565
ข่าวการประชุม ครม.สัญจรจังหวัดกระบี่และจังหวัดตรัง
ระหว่างวันที่ 15-16 พฤศจิกายน 2564
นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
นายกฯ ย้ำดูแลประชาชนทุกภาคส่วน ครม.อนุมัติเงินกู้เพื่อตรึงราคาน้ำมันดีเซลไม่เกิน 30 บาท/ลิตร
นายกฯ แจงปีหน้าเตรียมซื้อวัคซีนโควิด-19 อีก 65 ล้านโดส ย้ำจะดำเนินการให้สอดคล้องกับการวิจัยและพัฒนาวัคซีนที่เกิดขึ้นใหม่ ยืนยันไทยดูแลเยียวยาประชานดีที่สุดเป็นประเทศอันดับ2 ในเอเปค
นายกฯ ขอบคุณประชาชนชาวกระบี่ร่วมมือรัฐบาล พอใจผลเปิดการประเทศตามนโยบายรัฐบาล ตัวเลขการท่องเที่ยวและการสั่งจองห้องพักมีจำนวนเพิ่มมากขึ้น พร้อมสั่งหาวิธีลดเวลาการตรวจสอบที่สนามบิน
นายกฯเป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน 6 จังหวัด เห็นชอบ 7 โครงการเร่งด่วน กรอบวงเงิน 494 ล้านบาท
นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกำลังใจให้เด็กๆ ทุกคน ขอให้ตั้งใจเรียน เน้นการเรียนภาษาที่สอง
โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ำ การดำเนินการทุกอย่างต้องเป็นไปตามมาตรการสาธารณสุข
นายกฯ พบผู้ประกอบการธุรกิจการท่องเที่ยว ผู้นำท้องถิ่น จ.กระบี่ ยืนยันรัฐบาลส่งเสริมการท่องเที่ยวปลอดภัยภายใต้กติกาสาธารณสุข ยกระดับการท่องเที่ยวฝั่งอ่าวไทย-อันดามัน
นายกรัฐมนตรีชื่นชมวิถีชีวิตชุมชนท่องเที่ยว ต.หนองทะเล อ.เมืองกระบี่ เป็นชุมชนต้นแบบวิถีอนุรักษ์ แนะให้ร่วมกันพัฒนาพื้นที่ เป็นเจ้าบ้านที่ดี สร้างความประทับใจแก่นักท่องเที่ยว
นายกรัฐมนตรีเปิดศูนย์จำหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
นายกฯ เยี่ยมชมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว จ.กระบี่ กำชับเตรียมพร้อมมาตรฐานความปลอดภัยด้านสาธารณสุขควบคู่ความปลอดภัยดูแลนักท่องเที่ยว
นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ำปฏิบัติตามมาตรการ Universal Prevention
นายกฯ เยี่ยมชมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว จ.กระบี่ กำชับการเตรียมพร้อมมาตรฐานความปลอดภัยด้านสาธารณสุขควบคู่ความปลอดภัยดูแลนักท่องเที่ยว ให้บูรณาการร่วมกันทั้งทางบก ทางทะเล
นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ำปฏิบัติตามมาตรการ Universal Prevention
นายกรัฐมนตรีเตรียมนำคณะรัฐมนตรี ลงพื้นที่และประชุม ครม. สัญจร และลงพื้นที่ ณ กระบี่/ตรัง ระหว่างวันที่ 15-16 พ.ย. นี้ เป็นการประชุมคณะรัฐมนตรีอย่างเป็นทางการนอกสถานที่ครั้งแรกของปี​
วันพุธที่ 5 มกราคม 2565
ศบค. เน้นย้ำการมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อจากสายพันธุ์โอมิครอน
ศบค. เน้นย้ำการมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อจากสายพันธุ์โอมิครอน
วันนี้ (5 มกราคม 2565) เวลา 12.40 น. ณ ทำเนียบรัฐบาล พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้ตอบคำถามสื่อมวลชนในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อกรณีมีประเด็นที่ถกเถียงกันในสื่อสังคมออนไลน์ว่า โรคโควิด-19 สายพันธุ์โอมิครอน ซึ่งแพร่กระจายได้ง่าย ติดได้ง่าย แต่อาการไม่รุนแรง หากจะให้มีการปล่อยมีการติดเชื้อตามธรรมชาติเพื่อเป็นภูมิคุ้มกันตามธรรมชาติ จะดีกว่าหรือไม่ เมื่อเทียบกับการเกิดภูมิคุ้มกันจากการได้รับวัคซีน
ผู้ช่วยรองโฆษก ศบค. กล่าวว่า การมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อด้วยเหตุผล 4 ประการ คือ
1) หากเกิดการให้มีการแพร่ระบาดเชื้อไปในวงกว้าง ซึ่งการติดเชื้อสายพันธุ์โอมิครอนมีการระบาดอย่างรวดเร็ว การเพิ่มขึ้นของจำนวนผู้ติดเชื้ออย่างรวดเร็วในเวลาอันสั้น จะทำให้ระบบสาธารณสุขในประเทศนั้นๆ อาจรองรับไม่ทัน
2) แม้ว่าตอนนี้คนไทยได้รับวัคซีนครบ 2 เข็มไปแล้ว 60 กว่าเปอร์เซ็นต์ แต่ว่ายังมีคนจํานวนหนึ่งซึ่งก็หลายล้านคนยังไม่ได้รับวัคซีน ซึ่งกลุ่มนี้จะเป็นกลุ่มเสี่ยงที่ถ้าเกิดได้รับเชื้อ อาจทำให้มีอาการหนัก และมีอัตราการเสียชีวิตสูง
3) สายพันธุ์โอมิครอนเป็นสายพันธุ์กลายพันธุ์ใหม่ จึงไม่รู้ว่าหลังจากติดเชื้อไปแล้ว แม้ว่าไม่เสียชีวิตแต่ในระยะยาวอาจเกิดสภาวะที่เรียกว่า Long Covid ซึ่งมีอาการระบบทางเดินหายใจ หรือระบบไหลเวียนเลือดที่ผิดปกติไปจากเดิม ส่งผลต่อความแข็งแรงของสุขภาพในระยะยาวหลังการได้รับเชื้อ
4) หากปล่อยให้มีการแพร่ระบาดไปเป็นวงกว้างหรือจำนวนมาก ก็เหมือนกับเราไปส่งเสริมให้เชื้อโรคมีความสามารถในการกลายพันธุ์ได้มากขึ้น และเชื้อโรคอาจจะมีความซับซ้อน มากขึ้น
ดังนั้น ตอนนี้จึงตอบได้ว่า การได้รับวัคซีนเพื่อเพิ่มภูมิคุ้มกันมีความปลอดภัยกับกับประชาชนคนไทยมากกว่าปล่อยให้มีการติดเชื้อและเพิ่มภูมิตามธรรมชาติ
ในช่วงท้าย ผู้ช่วยรองโฆษก ศบค. กล่าวว่า การประเมินสถานการณ์หลังจากการชะลอรับนักท่องเที่ยวแบบ Test and Go ตั้งแต่วันที่ 4 มกราคม 2565 ที่ประชุม ศบค.ชุดเล็กในวันนี้ (5 ม.ค. 2565) ได้หารือ เพื่อที่จะเตรียมข้อมูลเกี่ยวกับสถานการณ์ในช่วงปีใหม่ 2565 ที่ผ่านมา นำเสนอให้กับที่ประชุม ศบค.ชุดใหญ่ ในวันที่ 7 ม.ค. 2565 วาระที่สำคัญ อาทิ 1.การปรับพื้นที่สีตามสถานการณ์ เกี่ยวกับการจำกัดจำนวนคน การรวมกลุ่มทำกิจกรรม การอนุญาตดื่มสุราในร้านอาหาร 2. การปรับมาตรการควบคุมโรค ซึ่งเกี่ยวข้องโดยตรงกับการจะอนุญาตให้เปิดสถานบันเทิง ผับ บาร์ และคาราโอเกะหรือไม่ 3. การปรับมาตรการสำหรับผู้ที่เดินทางเข้ามาด้วยแบบ Test and Go และการจัดการกับโอมิครอน ทั้งนี้ ขอให้เจ้าของประกอบการและสถานประกอบการติดตามอย่างใกล้ชิด เพื่อการดำเนินตามมาตรการอย่างถูกต้องและความปลอดภัยของทุกภาคส่วน
วันพุธที่ 22 ธันวาคม 2564
กสร. ร่วมกับ NGOs ยกระดับการคุ้มครองแรงงาน ขจัดปัญหาค้ามนุษย์ ปลดล็อค Tier 2 Watch list
กรมสวัสดิการและคุ้มครองแรงงาน (กสร.) จัดอบรมโครงการสานสัมพันธภาพการทำงานร่วมกับองค์กรพัฒนาเอกชน (NGOs) เพื่อยกระดับการคุ้มครองแรงงาน รุ่นที่ 2 ทำงานร่วมกันเป็นเครือข่าย แก้ปัญหาค้ามนุษย์ด้านแรงงานและการบังคับใช้แรงงานอย่างมีประสิทธิภาพ
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจำปี 2564 โดยจัดให้ประเทศไทยอยู่ในระดับเทียร์ 2 ซึ่งต้องจับตามอง (Tier 2 Watch List) กระทรวงแรงงานภายใต้การกำกับดูแลของ พลเอก ประวิตร วงษ์สุวรรณ รองนายกรัฐมนตรี ที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงาน ต่างมีความมุ่งมั่นที่จะแก้ไขปัญหาการค้ามนุษย์และการบังคับใช้แรงงาน กสร. จึงได้จัดโครงการสานสัมพันธภาพการทำงานร่วมกับองค์กรพัฒนาเอกชน (NGOs) เพื่อยกระดับการคุ้มครองแรงงาน รุ่นที่ 2 ตอกย้ำว่ารัฐบาลไทยยังคงเดินหน้าแก้ไขปัญหาและพัฒนากระบวนการทำงานเพื่อขจัดปัญหาการค้ามนุษย์ในทุกมิติอย่างต่อเนื่อง โดยปีงบประมาณ พ.ศ. 2565 กระทรวงแรงงานได้กำหนดให้ยกระดับการป้องกันและแก้ไขปัญหาการค้ามนุษย์ด้านแรงงาน เพื่อปลดล็อค Tier 2 Watch List เป็นนโยบายสำคัญที่ต้องดำเนินการอย่างต่อเนื่องและจริงจัง แม้จะอยู่ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) เพื่อปกป้องคุ้มครองศักดิ์ศรีความเป็นมนุษย์ตามหลักสิทธิมนุษยชนและหลักมนุษยธรรมที่ได้ให้ความสำคัญมาโดยตลอด เพื่อขจัดการค้ามนุษย์และการบังคับใช้แรงงานในทุกรูปแบบให้หมดไปในที่สุด
อธิบดี กสร.กล่าวเพิ่มเติมว่า ผู้เข้ารับการอบรมประกอบด้วย เจ้าหน้าที่รัฐ (กระทรวงแรงงาน) จำนวน 30 คน และบุคลากรขององค์กรพัฒนาเอกชน (NGOs) จำนวน 20 คน รวมจำนวนทั้งสิ้น 50 คน ซึ่งได้รับการสนับสนุนวิทยากรจากองค์กรพัฒนาเอกชน (NGOs) จำนวน 2 หน่วยงาน ได้แก่ สำนักงานกฎหมายเอส อาร์ (SR Law) และมูลนิธิเพื่อสุขภาพและการเรียนรู้ของแรงงานกลุ่มชาติพันธุ์ (MAP) เชียงใหม่ วิทยากรภาครัฐจากกรมการจัดหางาน กองนิติการ และกองคุ้มครองแรงงาน โดยมีผู้แทนจากองค์การแรงงานระหว่างประเทศ (ILO) และองค์การระหว่างประเทศเพื่อการโยกย้ายถิ่นฐาน (IOM) เข้าร่วมสังเกตการณ์การอบรมในครั้งนี้ด้วย การอบรมจัดขึ้นระหว่างวันที่ 22 - 23 ธันวาคม 2564 ณ ห้องเบญจสิริ 1 ชั้น 5 โรงแรมโนโวเทล กรุงเทพ สุขุมวิท 20 กรุงเทพมหานคร โดยมุ่งหวังพัฒนาเจ้าหน้าที่ให้มีความรู้ความเข้าใจในบทบาทหน้าที่ของแต่ละหน่วยงาน เสริมสร้างความสัมพันธ์อันดี รวมทั้งมีรูปแบบการปฏิบัติงานและแนวทางการประสานความร่วมมือในการทำงานร่วมกันเป็นเครือข่าย สามารถบูรณาการการทำงานป้องกันและแก้ไขปัญหาการค้ามนุษย์ด้านแรงงานและการบังคับใช้แรงงานหรือบริการได้อย่างมีประสิทธิภาพและประสิทธิผลสูงสุด
วันอังคารที่ 21 มิถุนายน 2565
กำหนดให้ร้านอาหารแสดงข้อมูลการใช้กัญชาในอาหาร
วันจันทร์ที่ 20 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยผู้บริโภคกรณีที่ผู้ประกอบการร้านอาหารเริ่มใช้ใบกัญชาเป็นส่วนประกอบของอาหารมากขึ้น จึงปรับปรุง ประกาศกรมอนามัย เพื่อกำหนดให้สถานประกอบกิจการ รวมถึงตลาด สถานที่จำหน่ายอาหารต่าง ๆ ที่ใช้ใบกัญชาในการประกอบอาหาร จัดเก็บใบกัญชาอย่างเป็นสัดส่วน สะอาด ถูกสุขลักษณะ จัดทำข้อความแสดงข้อมูลว่าเป็นสถานประกอบกิจการอาหารที่มีการใช้กัญชา แสดงรายการอาหารที่มีการใช้กัญชาทั้งหมด แสดงข้อมูลปริมาณใบกัญชาในแต่ละรายการอาหาร แสดงข้อแนะนำเพื่อความปลอดภัยในการบริโภค และแสดงคำเตือนแก่ผู้บริโภคที่มีความเสี่ยง เช่น เด็กอายุต่ำกว่า 18 ปี สตรีมีครรภ์ สตรีให้นมบุตร ไม่ควรรับประทาน ทั้งนี้ ห้ามแสดงข้อความหรือโฆษณาสรรพคุณในการป้องกันหรือรักษาโรค
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 24 กุมภาพันธ์ 2565
การรถไฟแห่งประเทศไทยประกาศเปิดใช้งานสะพานพระราม 6 ได้ตามปกติ ตั้งแต่วันที่ 25 ก.พ.65 เป็นต้นไป หลังเข้าปรับปรุงโครงสร้างด้านวิศวกรรมทุกจุดให้ได้ตามมาตรฐานความปลอดภัยสูงสุด
ตามที่การรถไฟแห่งประเทศไทย (รฟท.) ได้ประกาศปิดเส้นทางรถไฟช่วงระหว่างสถานีบางซื่อ - บางบำหรุ เป็นการชั่วคราว ตั้งแต่วันที่ 24 มกราคม 2565 ที่ผ่านมา เพื่อดำเนินการปรับปรุงโครงสร้างสะพานพระราม 6 ล่าสุดได้มีการดำเนินการปรับปรุงสะพานเสร็จสิ้นสมบูรณ์แล้ว
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย เปิดเผยว่า ตามที่การรถไฟแห่งประเทศไทย (รฟท.) กระทรวงคมนาคม ได้ประกาศปิดเส้นทางรถไฟช่วงระหว่างสถานีบางซื่อ - บางบำหรุ เป็นการชั่วคราว ตั้งแต่วันที่ 24 มกราคม 2565 ที่ผ่านมา เพื่อดำเนินการปรับปรุงโครงสร้างสะพานพระราม 6 โดยให้กิจการร่วมค้าไอทีดี เออาร์ซี ซึ่งเป็นผู้รับเหมาที่รับผิดชอบโครงการงานปรับปรุงเสริมความมั่นคงของสะพานพระราม 6 เข้าดำเนินการปรับปรุงจุดโครงสร้างกลางสะพาน บริเวณสะพานเหล็กตัวที่ 3 ฝั่งกรุงเทพฯ 1 จุด รวมทั้งทำการตรวจสอบโครงสร้างสะพานในด้านวิศวกรรมทั้งหมด เพื่อให้เกิดความปลอดภัยสูงสุดต่อขบวนรถและประชาชนผู้ใช้บริการ ล่าสุดได้รับรายงานว่า ได้มีการดำเนินการปรับปรุงสะพานพระราม 6 เสร็จสิ้นสมบูรณ์แล้ว และพร้อมกลับมาเปิด ให้บริการเดินรถได้ตามปกติอีกครั้ง ในวันที่ 25 กุมภาพันธ์ นี้ เป็นต้นไป ซึ่งส่งผลให้เส้นทางเดินรถสายใต้ทุกเส้นทาง กลับมาให้บริการตามสถานีต้นทาง - ปลายทางเดิม รวมทั้งให้บริการรับ - ส่งสินค้าห่อวัตถุ สัมภาระ และรถจักรยานยนต์ สำหรับเส้นทางสายใต้ ได้ตามปกติได้ที่สถานีกรุงเทพ สามเสน บางซื่อ
สำหรับขบวนรถไฟสายใต้ที่กลับมาให้บริการ สถานีต้นทาง-ปลายทางเดิม มีทั้งสิ้น 16 ขบวน ดังนี้
เที่ยวไป
• ขบวนรถด่วนพิเศษที่ 43 กรุงเทพ - สุราษฎร์ธานี
• ขบวนรถธรรมดาที่ 261 กรุงเทพ - หัวหิน
• ขบวนรถเร็วที่ 171 กรุงเทพ - สุไหงโกลก
• ขบวนรถด่วนพิเศษทักษิณารัถย์ที่ 31 กรุงเทพ - ชุมทางหาดใหญ่
• ขบวนรถชานเมืองที่ 355 กรุงเทพ - หนองปลาดุก
• ขบวนรถด่วนที่ 83 กรุงเทพ - ตรัง
• ขบวนรถด่วนที่ 85 กรุงเทพ - นครศรีธรรมราช
• ขบวนรถด่วนพิเศษที่ 39 กรุงเทพ - สุราษฎร์ธานี
เที่ยวกลับ
• ขบวนรถชานเมืองที่ 356 หนองปลาดุก - กรุงเทพ
• ขบวนรถด่วนพิเศษที่ 40 สุราษฎร์ธานี - กรุงเทพ
• ขบวนรถเร็วที่ 172 สุไหงโกลก - กรุงเทพ
• ขบวนรถธรรมดาที่ 262 หัวหิน - กรุงเทพ
• ขบวนรถด่วนที่ 86 นครศรีธรรมราช - กรุงเทพ
• ขบวนรถด่วนที่ 84 ตรัง - กรุงเทพ
• ขบวนรถด่วนพิเศษทักษิณารัถย์ที่ 32 ชุมทางหาดใหญ่ - กรุงเทพ
• ขบวนรถด่วนพิเศษที่ 44 สุราษฎร์ธานี - กรุงเทพ
นายเอกรัชกล่าวว่า การดำเนินโครงการงานปรับปรุงเสริมความมั่นคงของสะพานพระราม 6 ถือเป็นโครงการที่ รฟท.- ให้ความสำคัญในการยกระดับการดูแลความปลอดภัยในการให้บริการแก่ผู้โดยสาร เนื่องจากสะพานพระราม 6 เป็นสะพานรถไฟที่มีรถสายใต้ทุกขบวนวิ่งผ่านเป็นประจำทุกวัน จึงจำเป็นต้องมีการบำรุงรักษา และดูแลตรวจสอบความปลอดภัยในด้านวิศวกรรมของโครงสร้างสะพานให้ครบทุกด้านอย่างสม่ำเสมอ สำหรับผู้โดยสารที่มีความประสงค์จะใช้บริการรถไฟสายใต้ สามารถสอบถามรายละเอียดเพิ่มเติมการเดินรถได้ที่ ศูนย์บริการลูกค้าสัมพันธ์ โทรศัพท์สายด่วน 1690 ตลอด 24 ชั่วโมง หรือติดตามข่าวสารได้ที่ เฟซบุ๊คเพจทีมพีอาร์การรถไฟแห่งประเทศไทย
Facebook ทีมพีอาร์การรถไฟแห่งประเทศไทย https://www.facebook.com/100064440019733/posts/321627016661963/?d=n
INSTAGRAM SRT OFFICIAL https://www.instagram.com/p/CaWp_a5Pta0/?utm_medium=copy_link
Twitter SRT OFFICIAL @PR_SRT https://twitter.com/pr_srt/status/1496770245779931136?s=21
วันจันทร์ที่ 28 มีนาคม 2565
​PM to attend 5th BIMSTEC Summit and to be handed over BIMSTEC chairmanship from Sri Lanka
​PM to attend 5th BIMSTEC Summit and to be handed over BIMSTEC chairmanship from Sri Lanka
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend via a teleconference the 5th Bay of Bengal Initiative for Multi-Sectoral Technical and Economic Cooperation (BIMSTEC) and related meetings which will be hosted by Sri Lanka on March 30, 2022. The Sri Lankan President Gotabaya Rajapaksa will deliver an opening speech at 0950hrs the same day.
According to the Government Spokesperson, BIMSTEC is a technical and economic cooperation framework between 7 countries dependent on the Bay of Bengal, namely, Bangladesh, Bhutan, India, Myanmar, Nepal, Sri Lanka, and Thailand. It was first established on June 6, 1997, through the initiative of Thailand who was also host of the 1st BIMSTEC Summit in 2014, to serve Thailand’s “Look West” policy and the “Look East” policy of the South Asian countries, as well as India’s “Act East”.
The 5th BIMSTEC Summit will be held under the theme: “BIMSTEC-Towards a Resilient Region, Prosperous Economies, Healthy Peoples”.
At the 5th BIMSTEC Summit, the Prime Minister will be handed over BIMSTEC chairmanship from Sri Lanka, and deliver a speech. Thailand will chair BIMSTEC for 2 years during 2022-2023. Issues to be put forward during the country’s chairmanship include post-COVID-19 economic recovery, preparation for wide-ranging challenges and crises, and resilience, among others.
วันจันทร์ที่ 6 กันยายน 2564
กรมการขนส่งทางบก ชี้แจงข่าว การใช้กรอบทะเบียนรถสกรีนลายกราฟิกเลียนแบบป้ายประมูลได้ไม่ผิดกฎหมาย เป็นข่าวปลอม
...
ตามที่มีการโพสต์และแชร์ข้อความในสื่อต่าง ๆ เกี่ยวกับประเด็นเรื่อง ใช้กรอบทะเบียนรถสกรีนลายกราฟิกเลียนแบบป้ายประมูล ไม่ผิดกฎหมาย ทางศูนย์ต่อต้านข่าวปลอมได้ตรวจสอบข้อเท็จจริงโดย กรมการขนส่งทางบก กระทรวงคมนาคม พบว่าข้อมูลที่ปรากฏดังกล่าว เป็นข้อมูลเท็จ
กรณีที่มีการเผยแพร่ข้อความว่า สามารถใช้กรอบทะเบียนรถสกรีนลายกราฟิก เป็นลายเดียวกับป้ายประมูลได้ โดยไม่ผิดกฎหมาย เพราะขนส่งออกเองนั้น ทางกรมการขนส่งทางบก กระทรวงคมนาคม ได้ชี้แจงว่าเรื่องดังกล่าวไม่เป็นความจริง และขอเตือนประชาชนอย่าหลงเชื่อข้อความดังกล่าว เนื่องจากการกระทำดังกล่าวมีความผิดตามกฎหมาย โดยการแก้ไข ดัดแปลง แผ่นป้ายทะเบียนรถทั้งหมดหรือบางส่วน การเขียนแก้ไขตัวเลขด้วยลายมือให้เป็นเลขอื่นตามความเชื่อส่วนบุคคล รวมถึงกรณีที่นำวัสดุ เช่น แผ่นทองคำเปลวหรือแผ่นสติ๊กเกอร์ ติดทับจนบดบังตัวอักษรหรือตัวเลขบนแผ่นป้ายทะเบียนรถ กรณีการใช้แผ่นป้ายทะเบียนรถสกรีนลวดลายกราฟิกเลียนแบบแผ่นป้ายทะเบียนประมูล รวมทั้งการนำแผ่นป้ายพลาสติกที่สกรีนลายกราฟิกไปใช้ครอบแผ่นป้ายทะเบียนรถ ทำให้เข้าใจผิดว่าเป็นแผ่นป้ายทะเบียนประมูล นอกจากนี้ ยังมีกรณีทำแผ่นป้ายทะเบียนรถใหม่ทั้งแผ่นเลียนแบบแผ่นป้ายทะเบียนประมูลโดยใช้เลขทะเบียนเดิม และการใช้แผ่นป้ายทะเบียนรถที่ทางราชการไม่ได้ออกให้ การกระทำดังกล่าวเป็นความผิด ตามพระราชบัญญัติรถยนต์ พ.ศ. 2522 มาตรา 11 ประกอบมาตรา 60 ฐานใช้แผ่นป้ายทะเบียนมีลักษณะไม่ถูกต้องตามที่กำหนดในกฎกระทรวงหรือนำวัสดุหรือสิ่งอื่นใดมาปิดบัง หรือติดไว้ในบริเวณใกล้เคียงกับแผ่นป้ายทะเบียนรถ ปรับสูงสุดไม่เกิน 2,000 บาท และหากตรวจสอบแล้วพบว่าเป็นแผ่นป้ายทะเบียนรถปลอม หมายเลขทะเบียนรถไม่ตรงกับเครื่องหมายแสดงการเสียภาษีประจำปี ไม่ตรงกับสำเนาใบคู่มือจดทะเบียนรถ และรายละเอียดของตัวรถ ซึ่งอาจทำให้ผู้อื่นเกิดความสับสนและไม่สามารถระบุหมายเลขทะเบียนรถได้ อาจมีความผิดตามประมวลกฎหมายอาญา มาตรา 265 ฐานปลอมแปลงเอกสารราชการ ต้องระวางโทษจำคุกตั้งแต่ 6 เดือน ถึง 5 ปี และปรับตั้งแต่ 1,000 บาท ถึง 10,000 บาท
ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจากกรมการขนส่งทางบก กระทรวงคมนาคม สามารถติดตามข้อมูลได้ที่เว็บไซต์ www.dlt.go.th หรือโทร. 02 2718888
บทสรุปของเรื่องนี้คือ : การใช้ป้ายทะเบียนรถที่ตกแต่งลวดลาย หรือใช้ที่ครอบแผ่นป้ายทะเบียนรถ ทำให้มองเป็นป้ายประมูล เป็นการกระทำที่ผิดกฎหมาย มีโทษปรับสูงสุดไม่เกิน 2,000 บาท
หน่วยงานที่ตรวจสอบ : กรมการขนส่งทางบก กระทรวงคมนาคม
วันเสาร์ที่ 23 กรกฎาคม 2565
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 8 – 21 กรกฎาคม 2565
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 8 – 21 กรกฎาคม 2565 พบการกระทำผิด จำนวน 988 คดี คิดเป็นเงินค่าปรับ 17.22 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 8 – 21 กรกฎาคม 2565) พบว่ามีการกระทำผิด จำนวน 988 คดี คิดเป็นเงินค่าปรับ 17.22 ล้านบาท โดยแยกเป็น สุรา จำนวน 549 คดี ค่าปรับ 4.37 ล้านบาท ยาสูบ จำนวน 328 คดี ค่าปรับ 10.40 ล้านบาท ไพ่ จำนวน 19 คดี ค่าปรับ 0.08 ล้านบาท น้ำมันและผลิตภัณฑ์น้ำมัน จำนวน 32 คดี ค่าปรับ 0.30 ล้านบาท น้ำหอม จำนวน 5 คดี ค่าปรับ 0.15 ล้านบาท รถจักรยานยนต์ จำนวน 24 คดี ค่าปรับ 0.77 ล้านบาท และสินค้าอื่น ๆ จำนวน 31 คดี ค่าปรับ 1.15 ล้านบาท โดยมีของกลางแยกเป็นสุรา จำนวน 4,409.245 ลิตร ยาสูบ จำนวน 18,383 ซอง ไพ่ จำนวน 255 สำรับ น้ำมันและผลิตภัณฑ์น้ำมัน จำนวน 12,195.000 ลิตร น้ำหอม จำนวน 2,864 ขวด รถจักรยานยนต์ จำนวน 32 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 21 กรกฎาคม 2565 พบว่ามีการกระทำผิด จำนวน 22,282 คดี คิดเป็นเงินค่าปรับ 403.54 ล้านบาท โดยแยกเป็น สุรา จำนวน 12,092 คดี ค่าปรับ 105.12 ล้านบาท ยาสูบ จำนวน 7,624 คดี ค่าปรับ 204.49 ล้านบาท ไพ่ จำนวน 336 คดี ค่าปรับ 3.23 ล้านบาท น้ำมันและผลิตภัณฑ์น้ำมัน จำนวน 682 คดี ค่าปรับ 25.93 ล้านบาท น้ำหอม จำนวน 101 คดี ค่าปรับ 9.74 ล้านบาท รถจักรยานยนต์ จำนวน 918 คดี ค่าปรับ จำนวน 21.39 ล้านบาท และสินค้าอื่น ๆ จำนวน 529 คดี ค่าปรับ 33.64 ล้านบาท โดยมีของกลางแยกเป็นน้ำสุรา จำนวน 185,624.745 ลิตร ยาสูบ จำนวน 3,223,246 ซอง ไพ่ จำนวน 19,869 สำรับ น้ำมันและผลิตภัณฑ์น้ำมัน จำนวน 887,259.000 ลิตร น้ำหอม จำนวน 288,427 ขวด รถจักรยานยนต์ จำนวน 1,123 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/848-2565-8-21-2565-33
วันพฤหัสบดีที่ 10 กุมภาพันธ์ 2565
“ชัยวุฒิ” เร่งไทยพัฒนาด้านดิจิทัล เชื่อเป็นตัวชี้วัดเศรษฐกิจ หนุนการลงทุนต่างชาติ
“ชัยวุฒิ” เร่งไทยพัฒนาด้านดิจิทัล เชื่อเป็นตัวชี้วัดเศรษฐกิจ หนุนการลงทุนต่างชาติ
เมื่อวันที่10กุมภาพันธ์2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวเปิดงานสัมมนาThailand Digital Competitiveness 2022หัวข้อ“Transformation for Citizen Centric Economy”ผ่านระบบออนไลน์ซึ่งมีผู้ร่วมงานสัมมนาออนไลน์กว่า500คนงานสัมมนาฯครั้งนี้จัดโดยสำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ร่วมมือกับสมาคมการจัดการธุรกิจแห่งประเทศไทย(TMA)ในการนี้รัฐมนตรีดีอีเอสกล่าวย้ำว่าปัจจุบันการพัฒนาขีดความสามารถในการแข่งขันของประเทศด้านดิจิทัลถือเป็นหนึ่งในประเด็นสำคัญที่สถาบันจัดอันดับนานาชาติใช้ในการวัดสมรรถนะทางเศรษฐกิจและสังคมของประเทศต่างๆและรวมถึงการใช้เป็นตัวชี้วัดความน่าสนใจในการลงทุนจากนักลงทุนต่างประเทศด้วยโดยปี2564ถือเป็นเรื่องน่ายินดีที่ประเทศไทยมีอันดับที่ดีขึ้น1อันดับจากปี2563มาอยู่ในอันดับที่38จาก64ประเทศและนโยบายของรัฐบาลด้านการปฏิรูปประเทศไทยสู่ดิจิทัลไทยแลนด์มุ่งเน้นการพัฒนาระยะยาวอย่างยั่งยืนสอดคล้องกับการจัดทำยุทธศาสตร์ชาติ20ปีมีเป้าหมายการพัฒนาที่มุ่งเน้นการใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐานนวัตกรรมข้อมูลทุนมนุษย์เพื่อขับเคลื่อนประเทศไทยไปสู่การพัฒนาเศรษฐกิจและสังคมของประเทศไปสู่ความมั่นคงมั่งคั่งและยั่งยืน
*********
วันจันทร์ที่ 21 มีนาคม 2565
การรถไฟแห่งประเทศไทย ขอขอบคุณพี่น้องประชาชน ที่ให้ความสนใจร่วมเดินทางขบวนพิเศษรถจักรไอน้ำนำเที่ยว เส้นทางประวัติศาสตร์ กรุงเทพ - พระนครศรีอยุธยา
เนื่องในโอกาสวันสถาปนากิจการรถไฟไทย 26 มีนาคม 2565 ครบรอบ 125 ปี โดยมีการจองตั๋วเต็มทุกที่นั่งแล้ว
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคมเปิดเผยว่า ตามที่การรถไฟฯ ได้จัดเดินขบวนพิเศษรถจักรไอน้ำนำเที่ยว เส้นทางกรุงเทพ - พระนครศรีอยุธยา เนื่องในโอกาสวันคล้ายวันสถาปนากิจการรถไฟครบรอบ 125 ปี วันที่ 26 มีนาคม 2565 โดยเปิดให้ประชาชน นักท่องเที่ยว ได้ร่วมเป็นส่วนหนึ่งของการเดินทางศึกษาเส้นทางประวัติศาสตร์ของไทย เพื่อร่วมน้อมรำลึก ในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่พระองค์ทรงพระกรุณาโปรดเกล้าฯ ให้เปิดการเดินรถไฟเป็นปฐมฤกษ์จากกรุงเทพฯ ไปยังจังหวัดพระนครศรีอยุธยา เป็นครั้งแรก เมื่อวันที่ 26 มีนาคม 2439
“ขณะนี้ตั๋วเดินทางขบวนพิเศษรถจักรไอน้ำ ซึ่งได้เปิดจองล่วงหน้า ที่สถานีรถไฟทุกแห่ง หรือผ่านระบบ D-Ticket ได้รับการตอบรับจากพี่น้องประชาชน นักท่องเที่ยวเป็นอย่างดี โดยมีการจองเต็มทุกที่นั่งแล้ว และขอขอบคุณประชาชนที่ให้ความสนใจและร่วมเดินทางเส้นทางสายประวัติศาสตร์ครั้งนี้ไปด้วยกัน”ส่วนประชาชนที่ไม่ได้ร่วมการเดินทาง การรถไฟฯ ขอเชิญชวนให้ผู้ที่อาศัยอยู่ใกล้เคียงเส้นทางรถไฟสายกรุงเทพ - อยุธยา สามารถร่วมบันทึกความทรงจำ ถ่ายภาพหัวรถจักรไอน้ำในเส้นทางที่ขบวนรถวิ่งผ่านได้ รวมถึงสามารถติดตามข่าวสารกิจกรรม ซึ่ง รฟท. จะมีการนำหัวรถจักรไอน้ำ รุ่นแปซิฟิก รุ่นหลังสงครามโลกครั้งที่ 2 มาให้บริการขบวนพิเศษนำเที่ยวใน 6 โอกาสพิเศษเป็นประจำทุกปี ประกอบด้วย
1. วันที่ 26 มีนาคม ของทุกปี วันสถาปนากิจการรถไฟ เส้นทางกรุงเทพ- อยุธยา
2. วันที่ 3 มิถุนายน ของทุกปี วันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี เส้นทางกรุงเทพ- นครปฐม
3. วันที่ 28 กรกฎาคม ของทุกปี วันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว เส้นทางกรุงเทพ- อยุธยา
4. วันที่ 12 สิงหาคม ของทุกปี วันแม่แห่งชาติ เส้นทางกรุงเทพ -ฉะเชิงเทรา
5. วันที่ 23 ตุลาคม ของทุกปี วันปิยมหาราช เส้นทางกรุงเทพ- อยุธยา
6. วันที่ 5 ธันวาคม ของทุกปี วันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ เส้นทางกรุงเทพ -ฉะเชิงเทรา
ท้ายนี้ นายเอกรัช กล่าวย้ำว่าสำหรับผู้ร่วมเดินทางจัดเดินขบวนพิเศษรถจักรไอน้ำนำเที่ยว เส้นทางประวัตศาสตร์ กรุงเทพ - พระนครศรีอยุธยา ต้องได้รับการฉีดวัคซีนครบ 2 เข็ม และแสดงหลักฐานผ่าน Digital Health Pass บนหมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรองในวันเดินทาง โดยขบวนที่ 901 เริ่มออกจากสถานีกรุงเทพ (หัวลำโพง) วันที่ 26 มีนาคม 2565 ตั้งแต่เวลา 08.10 น. ถึงสถานีอยุธยา เวลา 10.25 น. ซึ่งนักท่องเที่ยวมีเวลาเดินทางท่องเที่ยวภายในจังหวัดพระนครศรีอยุธยา 6 ชั่วโมง และเที่ยวกลับขบวน 902 ออกจากสถานีอยุธยา เวลา 16.40 น. ถึงกรุงเทพ เวลา 18.55 น. โดยหยุดรับ - ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง และรังสิต สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ โทร. 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันศุกร์ที่ 22 กรกฎาคม 2565
โฆษกรัฐบาลเผย "นายกรัฐมนตรี" สั่งการกองทัพสนับสนุน กทม. กองทัพพร้อมส่งรถบรรทุกทหาร กำลังพล ช่วยเหลือผู้ประสบน้ำท่วมในพื้นที่ กทม. ทันที เพื่อเคลื่อนย้ายคน/สิ่งของและเครื่องกีดขวาง
โฆษกรัฐบาลเผย "นายกรัฐมนตรี" สั่งการกองทัพสนับสนุน กทม. กองทัพพร้อมส่งรถบรรทุกทหาร กำลังพล ช่วยเหลือผู้ประสบน้ำท่วมในพื้นที่ กทม. ทันที เพื่อเคลื่อนย้ายคน/สิ่งของและเครื่องกีดขวาง
วันนี้ (22 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากสถานการณ์ฝนตกหนัก ตั้งแต่คืนวันที่ 20 กรกฎาคม ถึงช่วงเช้าวันที่ 21 กรกฎาคม ที่ผ่านมา ทำให้หลายพื้นที่เกิดน้ำท่วมอย่างหนักในหลายพื้นที่ในกรุงเทพมหานคร จากปริมาณน้ำฝนที่ตกสะสม โดยเฉพาะบนถนนหลักในกรุงเทพฯ มากกว่า 20 เส้นทาง และตามจุดท่วมขังซ้ำซาก รวมถึงย่านที่อยู่อาศัย ทำให้ประชาชนได้รับผลกระทบ โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้กองทัพ เร่งสนับสนุน ให้ความช่วยเหลือ กทม. อย่างเต็มที่ ตามที่นายชัชชาติ สิทธิพันธุ์ ผู้ว่ากทม.ได้ประสานขอสนับสนุนรถทหารช่วยเหลือกรณีน้ำท่วมขังในพื้นที่ กทม. โดยให้นำศักยภาพของหน่วยทหารทั้งในด้านกำลังพล เครื่องมือ รวมถึงเตรียมแผนการช่วยเหลือเข้าสนับสนุนการทำงานของกรุงเทพมหานคร โดยเฉพาะการซ่อมแซมถนน สถานที่สาธารณะ และสถานที่ราชการต่าง ๆ ในพื้นที่กรุงเทพมหานครที่ได้รับผลกระทบให้กลับมาใช้งานได้ตามปกติ ซึ่งขณะนี้ กองทัพได้สนับสนุนรถบรรทุก ช่วยขนส่ง เคลื่อนย้าย คน สิ่งของ และเครื่องกีดขวางแล้ว
“ขอให้ประชาชนเฝ้าระวังฝนตกหนัก ตามประกาศของกรมอุตุนิยมวิทยาประกาศแจ้งเตือนสถานการณ์ฝนตกในช่วงนี้ จนถึง 24 กรกฎาคม 2565 ในขณะเดียวกันสิ่งที่ต้องให้ความสำคัญควบคู่ไปกับการบรรเทาสาธารณภัย คือ การป้องกันตนเอง และป้องกันประชาชนไม่ให้มีการติดเชื้อโควิด-19 สำคัญคือการรักษาสุขภาพตนเอง เนื่องจากในช่วงนี้มีฝนตกต่อเนื่อง ประกอบกับการแพร่ระบาดของโควิดในหลายพื้นที่ยังพบการแพร่ระบาดอยู่” นายธนกรฯ ย้ำ
............................
วันพฤหัสบดีที่ 7 กรกฎาคม 2565
​ปลัดกระทรวงกลาโหม ตรวจเยี่ยมการฝึกปัญหาที่บังคับการการฝึกการระดมสรรพกำลัง(CPX) เพื่อการทหารประจำปี 2565
พลเอก วรเกียรติ รัตนานนท์ ปลัดกระทรวงกลาโหม ให้ความสำคัญในการฝึกทดสอบตามแผนเตรียมพร้อมทรัพยากรให้เกิดความพร้อมในการระดมทรัพยากร เพื่อรองรับสถานการณ์และวิกฤตต่างๆ ตั้งแต่ภาวะปกติได้อย่างมีประสิทธิภาพ
ทั้งนี้ กรมการสรรพกำลังกลาโหม มีหน้าที่ดำเนินการตามแผนเตรียมพร้อมแห่งชาติ โดยรับผิดชอบแผนผนึกกำลังและทรัพยากร รวมทั้งจัดการฝึกการระดมสรรพกำลังเพื่อการทหาร ซึ่งเป็นส่วนหนึ่งของการฝึกการบริหารวิกฤตการณ์ระดับชาติ ของสำนักงานสภาความมั่นคงแห่งชาติ โดยใช้กรอบสถานการณ์การฝึกร่วมกองทัพไทย ตามแผนป้องกันประเทศ มุ่งเน้นการฝึก เพื่อสนับสนุนทรัพยากรภายใต้ แผนผนึกกำลังและทรัพยากรเพื่อการป้องกันประเทศ
โดยเช้าวันนี้ 7 ก.ค. 65 เวลา 9.30 น. ปลัดกระทรวงกลาโหม ได้เดินทางไปตรวจเยี่ยมการฝึกปัญหาที่บังคับการ (CPX) การฝึกการระดมสรรพกำลังเพื่อการทหาร ประจำปี 2565 (กรส.65) โดยได้ตรวจเยี่ยมการฝึกในส่วนต่างๆ ประกอบด้วย ส่วนควบคุมการฝึก / ส่วนประเมินผลการฝึก / ส่วนสังเกตการณ์การฝึกและหน่วยสนับสนุนการระดมสรรพกำลังทั่วไป / และส่วนรับการฝึก ที่ปฏิบัติหน้าที่เป็นศูนย์ระดมสรรพกำลังพร้อมรับฟังบรรยายสรุปภาพรวมในการฝึก และพูดคุยกับตัวแทนศูนย์ปฏิบัติการด้านทรัพยากรทั้ง 10 ด้าน ผ่านระบบการประชุมทางไกล เพื่อทดสอบการวางแผน และอำนวยการของศูนย์ระดมสรรพกำลังเพื่อการทหาร
ตลอดจนเตรียมความพร้อมของทุกภาคส่วน ในภาวะวิกฤตตามแผนการปฏิบัติของหน่วย ในการสนับสนุนความต้องการทางทหาร ตามแผนผนึกกำลังและทรัพยากร เพื่อการป้องกันประเทศ โดยมี พลโท เริงฤทธิ์ บัญญัติ เจ้ากรมการสรรพกำลังกลาโหม ในฐานะผู้อำนวยการ การฝึกการระดมสรรพกำลังเพื่อการทหาร ประจำปี 2565 ให้การต้อนรับ ณ กรมการสรรพกำลังกลาโหม อาคารสำนักงานปลัดกระทรวงกลาโหม (พื้นที่ศรีสมาน)
วันศุกร์ที่ 12 พฤศจิกายน 2564
PM handed over 2022 APEC chairmanship from New Zealand declared 2022 APEC theme “Open. Connect. Balance
PM handed over 2022 APEC chairmanship from New Zealand declared 2022 APEC theme “Open. Connect. Balance"
November 12, 2021, at 2045hrs (Thailand), Prime Minister and Defense Minister Gen. Prayut Chan-o-cha attended the handover of APEC chairmanship from New Zealand Prime Minister Jacinda Ardern. Government Spokesperson Thanakorn Wangboonkongchana disclosed gist as follows:
The New Zealand Prime Minister stated about the 2021 theme of APEC, which is “Join, Work, Grow. Together”, that the theme was inspired by the Maori. Traditionally, building a waka (canoe) involved entire Māori communities working in harmony toward a common goal. These waka enabled Māori to traverse vast expanses of ocean. Likewise, building APEC prosperity requires collaborative effort from all the APEC economies to reach a common goal. New Zealand is thankful for being able to support APEC through hosting of the 2021 APEC. Today, with the handover of APEC chairmanship in 2022 to Thailand, New Zealand is confident that Thailand would paddle the APEC canoe forward with enthusiasm, creativity, and ingenuity. The New Zealand Prime Minister, then, handed over a waka paddler to the Prime Minister.
The Prime Minister thanked New Zealand for handing over the waka paddler for Thailand to paddle forward the APEC canoe. The country is honored to host the 2022 APEC, and would continue to work and collaborate with the APEC economies in order for us to grow together. He also invited the APEC leaders to ‘synergize’ strength and determination in reaching our goal in order to create the opened, dynamic, resilient, and peaceful APEC community for the future generations. The Prime Minister, then, declared the theme for 2022 APEC as “Open. Connect. Balance", for APEC to be “opened” to all opportunities, “connected” in every dimension, and “balanced” in all aspects. Thailand is now ready to welcome APEC families and guests to the country in November next year.
วันพุธที่ 30 มีนาคม 2565
รมว.ดีอีเอส เตรียมเซ็นปิดเว็บวันนี้ เร่งตรวจสอบผิดฟอกเงิน หรือไม่
รมว.ดีอีเอส เผยพร้อมเซ็นปิดเว็บวันนี้ รอตำรวจตรวจสอบมังกรฟ้า เข้าข่ายฟอกเงินหรือไม่
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม เปิดเผยถึงกรณีเว็บมังกรฟ้า ว่า ขณะนี้ทางกระทรวงดิจิทัลเพื่อเศรษฐกิจและสังคม อยู่ระหว่างรวบรวมพยานหลักฐานร่วมกับเจ้าหน้าที่ ท่านพลตำรวจโทสุรเชษฐ์ หักพาล ได้ประสานร่วมกับทางกระทรวงฯ และเตรียมเอกสารกันอยู่ เมื่อพร้อมก็ยื่นขอคำสั่งศาลเพื่อยื่นปิดกั้นเว็บวันนี้ เเต่การยื่นคำร้องต่อศาลต้องเป็นวันพรุ่งนี้ เพราะต้องเตรียม พยาน และการให้การในศาล ของฝั่ง ตำรวจ กองสลาก และ กองกฎหมายของกระทรวงดิจิทัลเพื่อเศรษฐกิจเเละสังคม เนื่องจากเป็นคดีใหญ่ ต้องเตรียมไปขึ้นศาลจึงต้องดูให้ละเอียด และต้องเตรียมการเอกสารของพยานให้พร้อม
ส่วนกรณีที่บริษัทมังกรฟ้า จะยื่นคัดค้านการปิดเว็บก็สามารถทำได้ จากที่ทราบทางศาลจะมีการรับฟังคำอุทธรณ์หรือคำร้องคัดค้านของผู้เสียหายด้วย ซึ่งจะเปิดโอกาสให้บริษัทมังกรฟ้าสามารถไปคัดค้านคำร้องขอปิดเว็บได้ ซึ่งทางบริษัทมังกรฟ้าสามารถให้ข้อมูลกับศาลได้ แต่ขึ้นอยู่กับอำนาจของศาลที่จะตัดสินใจว่าจะรับฟังข้อมูล พยานหลักฐานและตัดสินใจอย่างไร
วันนี้ก็ได้ให้โอกาสทั้ง 2 ฝ่ายได้ชี้แจงในศาลขณะนี้เจ้าหน้าที่ตำรวจก็มีการสอบสวนสืบสวนรวบรวบพยานหลักฐานเว็บไซต์อื่นๆที่ทำธุรกิจในลักษณะเดียวกันแล้ว ถ้ามีความผิดตามกฎหมายก็จะส่งข้อมูลมาทางกระทรวงดิจิทัลฯ เพื่อดำเนินการปิดเว็บ ทางตำรวจก็ดำเนินการทางคดีต่อไป ถ้ามีการหลอกลวงประชาชนคือไม่มีโควต้าฉลากแล้วไปขายหรือไปขายเกินจากสิ่งที่มีถือเป็นการหลอกลวงประชาชน และขายเกินราคาก็มีความผิดด้วย รวมถึงเข้าข่ายเป็นเจ้ามือการพนันด้วย เพราะว่าไม่มีหวยแล้วไปขายและรับแทงหวย พูดง่ายๆเลยครับใครถูกก็ไปขึ้นรางวัลใครไม่ถูกก็กินรวบไป ก็ทำตัวเหมือนเจ้ามือหวยอันนี้ก็มีความผิดด้วย เพราะฉะนั้นอยู่ที่การรวบรวมพยานหลักฐานจากการสืบสวนของเจ้าหน้าที่เป็นกรณีๆไป
ส่วนจะเข้าข่ายการฟอกเงินหรือไม่นั้น เป็นเรื่องต่อเนื่องที่ทางเจ้าหน้าที่ก็ต้องไปตรวจสอบเส้นทางการเงินว่ามีเงินจำนวนมาก ปีหนึ่งหรือเดือนหนึ่งหลายล้านบาท น่าจะเกินวงเงินอยู่แล้ว และมีการแจ้ง ป.ป.ง.หรือไม่ หรือว่ามีการดำเนินตามขั้นตอนกฎหมายหรือไม่ และมีการยักย้ายถ่ายเทไปทิศทางใดบ้าง อันนี้ทางเจ้าหน้าที่ตำรวจเค้าติดตามเส้นทางงานเงินแน่นอน
********************
วันพฤหัสบดีที่ 3 กุมภาพันธ์ 2565
ศบค. เข้มตรวจสอบการซื้อประกันสุขภาพของนักท่องเที่ยว ต้องครอบคลุมกรณีหากเกิดการติดเชื้อต้องอยู่รักษาตัวที่เมืองไทย ให้นักท่องเที่ยวมั่นใจ ไม่เป็นภาระต่อระบบสาธารณสุขไทย
ศบค. เข้มตรวจสอบการซื้อประกันสุขภาพของนักท่องเที่ยว ต้องครอบคลุมกรณีหากเกิดการติดเชื้อต้องอยู่รักษาตัวที่เมืองไทย ให้นักท่องเที่ยวมั่นใจ ไม่เป็นภาระต่อระบบสาธารณสุขไทย
วันนี้ (3 ก.พ. 65) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีสังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กล่าวถึงกรณีการลงทะเบียน Test & Go อนุญาตให้ลงทะเบียนเริ่มต้น 1 ก.พ. โดยเน้นย้ำนักท่องเที่ยว หรือคนไทยที่เดินทางกลับไทย จะต้องลงทะเบียนและให้เจ้าหน้าที่กรมควบคุมโรคตรวจสอบเอกสารหลักฐานการฉีดวัคซีนครบโดส จากนั้น กระทรวงการต่างประเทศ กระทรวงการท่องเที่ยวและกีฬา จะตรวจสอบหลักฐานการชำระค่าโรงแรมและที่พัก โดยเลือกโรงแรมที่มีโรงพยาบาลคู่ปฏิบัติการ [โรงแรม SHA++(SHA Extra Plus)] นอกจากนี้ ในเรื่องของผลตรวจ RT-PCR ของนักท่องเที่ยวกลุ่มนี้ ต้องมีเอกสารจริงยืนยันการตรวจที่มีมาตรฐาน ซึ่งต้องใช้เวลาไม่เกิน 7 วัน สามารถเดินทางเข้าประเทศไทยได้ หากนักท่องเที่ยวต้องการสอบถามข้อมูลเพิ่มเติมสามารถติดต่อได้ที่ กรมการกงสุล กระทรวงการต่างประเทศ ที่ www.consular.mfa.go.th โดยขอให้นักท่องเที่ยวเข้าใจในข้อปฏิบัติให้ถูกต้อง หากมีการทำผิด จะมีกระบวนการทางกฎหมายมีบทลงโทษที่ชัดเจน
ผู้ช่วยโฆษก ศบค. กล่าวด้วยว่า จะมีการทบทวนประกันสุขภาพของนักท่องเที่ยว โดยจะมีหลักการใหม่ ให้มีการตรวจสอบการซื้อประกันสุขภาพของนักท่องเที่ยวอย่างเข้มงวดมากขึ้น ให้เป็นประกันสุขภาพที่ครอบคลุมกรณีเกิดการติดเชื้อแล้วทำให้ต้องอยู่รักษาที่เมืองไทยต่อ เพื่อทำให้นักท่องเที่ยวมั่นใจ และไม่เป็นภาระต่อระบบสาธารณสุขของไทยด้วย
วันจันทร์ที่ 4 กรกฎาคม 2565
รัฐบาลเห็นชอบสินค้าและบริการควบคุมปี 2565
วันอาทิตย์ที่ 3 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลราคาสินค้าและบริการที่เกี่ยวข้องกับชีวิตประจำวันของประชาชนอย่างต่อเนื่อง โดยเห็นชอบกำหนดสินค้าและบริการควบคุมปี 2565 จำนวน 51 รายการ ใน 11 หมวด แบ่งเป็น หมวดสินค้า 46 รายการครอบคลุม กระดาษ ยางรถยนต์ และรถจักรยานยนต์ สินค้าเกษตรและปัจจัยทางการเกษตร เช่น ปุ๋ย รถไถนา อาหารสัตว์ ข้าว ข้าวโพด มันสำปะหลัง ยางพารา สินค้าอาหาร เช่น กระเทียม ไข่ไก่ นมผง เนื้อสุกร ยารักษาโรค น้ำมันเชื้อเพลิง เครื่องแบบนักเรียน และหมวดบริการ เช่น บริการทางการแพทย์ การรับชำระเงิน และการขนส่งสินค้าสำหรับธุรกิจออนไลน์ เพื่อป้องกันการกำหนดราคาซื้อ ราคาจำหน่าย หรือกำหนดเงื่อนไข และวิธีปฏิบัติทางการค้าที่ไม่เป็นธรรม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 มิถุนายน 2565
ธอส. ขยายเวลาช่วยลูกค้าในมาตรการปรับปรุงโครงสร้างหนี้ฯ ถึงสิ้นปี 65
ธอส. จัดทำ “มาตรการปรับปรุงโครงสร้างหนี้อย่างยั่งยืน เฟส 2” ช่วยเหลือลูกค้าที่อยู่ในมาตรการที่ 18 และ 19 และยังได้รับผลกระทบด้านรายได้จาก COVID-19 สามารถขยายระยะเวลาความช่วยเหลือต่อเนื่องตั้งแต่ 1 กรกฎาคม - 31 ธันวาคม 2565
ธนาคารอาคารสงเคราะห์ (ธอส.) จัดทำ “มาตรการปรับปรุงโครงสร้างหนี้อย่างยั่งยืน เฟส 2” ช่วยเหลือลูกค้าที่อยู่ในมาตรการที่ 18 และ 19 และยังได้รับผลกระทบด้านรายได้จาก COVID-19 สามารถขยายระยะเวลาความช่วยเหลือต่อเนื่องตั้งแต่ 1 กรกฎาคม - 31 ธันวาคม 2565 ประกอบด้วย มาตรการที่ 18 [M18] : สำหรับลูกค้ารายย่อยที่มีสถานะบัญชีปกติ รองรับลูกค้าเดิมที่อยู่ระหว่างใช้มาตรการที่ 18 ซึ่งจะสิ้นสุดระยะเวลาความช่วยเหลือวันที่ 30 มิถุนายน 2565 และยังไม่สามารถผ่อนชำระหนี้ให้กับธนาคารได้ตามสัญญากู้เงิน สามารถเลือกแบ่งจ่ายเงินงวดผ่อนชำระ [ตัดเงินต้น ตัดดอกเบี้ย] เหลือ 25% หรือ 50% หรือ 75% ของเงินงวดผ่อนชำระตามสัญญากู้เงิน และลดอัตราดอกเบี้ยเงินกู้จากผลิตภัณฑ์สินเชื่อ/ประกาศที่ผู้กู้ใช้อยู่ลงอีก 0.25%-0.50% ต่อปี ลงทะเบียนแจ้งความประสงค์ผ่าน Application : GHB ALL หรือ GHB Buddy บน Application Line หรือ www.ghbank.co.th หรือ สาขาทั่วประเทศ จนถึงวันที่ 24 มิถุนายน 2565 และ มาตรการที่ 19 [M19] : สำหรับลูกค้าผู้ประกอบการสินเชื่ออพาร์ทเม้นท์ รองรับลูกค้าเดิมที่อยู่ระหว่างใช้มาตรการที่ 19 เลือกแบ่งจ่ายเงินงวดผ่อนชำระ [ตัดเงินต้น ตัดดอกเบี้ย] เหลือ 25% หรือ 50% หรือ 70% ของเงินงวดผ่อนชำระปกติตามสัญญากู้เงิน และลดอัตราดอกเบี้ยเงินกู้จากผลิตภัณฑ์สินเชื่อตามสัญญากู้เงินลงอีก 0.25% ต่อปี ลงทะเบียนแจ้งความประสงค์ที่ ธอส. สำนักงานใหญ่และสาขาทั่วประเทศถึง 30 มิถุนายน 2565 สอบถามรายละเอียดที่ GHBank Call Center โทร 0-2645-9000 และ Facebook Fanpage ธนาคารอาคารสงเคราะห์
วันอาทิตย์ที่ 27 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดลำพูน ชื่นชมการบริหารจัดการในพื้นที่ รับมือสถานการณ์ได้อย่างดีเยี่ยม
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดลำพูน ชื่นชมการบริหารจัดการในพื้นที่ รับมือสถานการณ์ได้อย่างดีเยี่ยม เผยกระทรวงเกษตรเร่งเตรียมมาตรการรับมือสถานการณ์ลำไยภาคเหนือเดือนสิงหาคม
27 มิ.ย.64 - นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ศูนย์รวบรวมนม บริษัท เชียงใหม่เฟรซมิลค์ อำเภอบ้านโฮ่ง จังหวัดลำพูน เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae)ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากำจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ และเยี่ยมชมศึกษาดูงานระบบSmart Daity Farmerของฟาร์มโคนม บริษัท เชียงใหม่เฟรชมิลค์ จำกัด โดยมีนายวรยุทธ เนาวรัตน์ ผู้ราชการจังหวัดลำพูน นายสุรเดช สมิเปรม รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
"จังหวัดลำพูน มีประชาการโคเนื้อ35,720 ตัว โคนม 25,694 ตัว กระบือ 4,401 ตัว รวมกว่า 65,815 ตัว สำหรับสถานการณ์การระบาดของโรคลัมปี - สกินในพื้นที่นั้น มีสัตว์ติดเชื้อแล้ว 16 ตัว ยังไม่มีรายงานสัตว์เสียชีวิตในพื้นที่ นับว่าเป็นเรื่องที่ต้องชื่นชม ทั้งหน่วยงานภาครัฐและภาคเกษตรกร ที่ช่วยกันป้องกันและเฝ้าระวัง จนได้ผลเป็นที่น่าพอใจเป็นอย่างยิ่ง นอกจากนี้ กระทรวงเกษตรและสหกรณ์ กำลังพิจารณาดำเนินการของบกลาง และจะนำเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดส เพื่อใช้ในการควบคุมโรคลัมปี – สกิน" รมช.ประภัตร กล่าว
รมช.ประภัตรยังได้แนะนำโครงการเงินกู้อัตราดอกเบี้ยต่ำ ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) วงเงินกู้สูงสุด 10 ล้านบาท โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
นอกจากนี้ รมช.ประภัตรยังได้แสดงความเป็นห่วงถึงสถานการณ์ผลผลิตลำไยในพื้นที่ภาคเหนือ ที่กำลังจะถึงฤดูเก็บเกี่ยวใหญ่ในเดือนสิงหาคม ซึ่งคาดการณ์ว่าจะมีลำไยออกสู่ตลาดกว่า 1,000,000 ตัน โดยเฉพาะจังหวัดลำพูน มีปริมาณผลผลิตทั้งในฤดูและนอกฤดูกว่า 330,000 ตัน ซึ่งราคา ณ ปัจจุบัน ลำไยสดช่อ รับซื้ออยู่ที่ราคา 43 - 10 บาท/กิโลกรัม ลำไยรูดร่วง รับซื้ออยู่ที่ราคา 19 - 1 บาท/กิโลกรัม ถือว่าขณะนี้ยังไม่ได้รับผลกระทบจากปัญหาราคารับซื้อมากนัก โดยขณะนี้ทางจังหวัดลำพูนได้มีการประชุมหารือในการกำหนดแนวทางร่วมกับกระทรวงพาณิชย์แล้ว ในส่วนของภาพรวมทั้งหมด กระทรวงเกษตรและสหกรณ์ กำลังเร่งเตรียมแผนรับมือให้เป็นรูปธรรม และเตรียมผลักดันผู้ประกอบการหน้าใหม่ ที่มีตลาดในการส่งออก ให้เข้ามามีบทบาทในการรับซื้อมากขึ้น เพื่อให้เกิดการแข่งขันในกลุ่มพ่อค้าที่รับซื้อลำไย ซึ่งจะส่งผลต่อราคารับซื้อภายในประเทศอย่างแน่นอน
วันเสาร์ที่ 11 ธันวาคม 2564
แรงงานแจงไม่พบการเลิกจ้างกรณี บ.ขนส่ง ลอยแพลูกจ้าง 400 คน หากเกิดเหตุจริงพร้อมคุ้มครองลูกจ้างตามกฎหมาย
แรงงานตรวจสอบเบื้องต้นกรณีเพจสังคมโรงงานให้ข่าวว่าบริษัทขนส่งแห่งหนึ่ง ย่านสมุทรปราการ เตรียมเลิกจ้างลูกจ้างกว่า 400 ชีวิต นั้นไม่พบข้อเท็จจริงดังกล่าว และยังไม่พบว่ามีบริษัทขนส่งปิดกิจการ แนะหากเกิดกรณีดังกล่าวจริงขอให้นายจ้างดำเนินการเลิกจ้างตามกฎหมาย
นางเธียรรัตน์ นะวะมะวัฒน์ โฆษกกระทรวงแรงงานเปิดเผยถึงกรณีที่เพจสังคมโรงงาน ให้ข่าวว่าบริษัทขนส่งแห่งหนึ่ง ในพื้นที่จังหวัดสมุทรปราการ เตรียมปิดกิจการ ส่งผลให้ลูกจ้างกว่า 400 ชีวิตต้องตกงานกระทันหัน ซึ่งเรื่องนี้ นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างและให้ความสำคัญในการช่วยเหลือบรรเทาปัญหาความเดือดร้อนพี่น้องผู้ใช้แรงงานให้ได้รับสิทธิประโยชน์ตามกฎมายคุ้มครองแรงงาน จึงได้สั่งการให้กรมสวัสดิการและคุ้มครองแรงงานเข้าตรวจสอบข้อเท็จจริง โดยนายนิยม สองแก้ว อธิบดีกรมสวัสดิการและคุ้มครองแรงงาน ได้มอบหมายให้สำนักงานสวัสดิการและคุ้มครองแรงงานจังหวัดสมุทรปราการตรวจสอบข้อเท็จจริงเบื้องต้น พบว่าไม่พบบริษัทขนส่งปิดกิจการ หรือการเลิกจ้างลูกจ้างจำนวน 400 คน แต่ทางกรมฯไม่ได้นิ่งนอนใจพร้อมคุ้มครองสิทธิลูกจ้างให้ได้รับสิทธิประโยชน์ตามกฎหมายคุ้มครองแรงงานหากเกิดเหตุการณ์ดังกล่าวขึ้น และขอให้บริษัทฯที่ต้องการจะเลิกจ้างลูกจ้างให้ปฏิบัติให้ถูกต้องตามกฎหมาย พร้อมจ่ายค่าชดเชยและเงินตามกฎหมายคุ้มครองแรงงานให้กับลูกจ้าง ซึ่งหากนายจ้างไม่ปฏิบัติตาม ขอความร่วมมือให้ลูกจ้างที่ไม่ได้รับสิทธิตามกฎหมายเข้ามายื่นคำร้องต่อพนักงานตรวจแรงงาน สำนักงานสวัสดิการและคุ้มครองแรงงานพื้นที่ หรือจังหวัดที่ลูกจ้างปฏิบัติงาน โดยสิทธิที่ลูกจ้างพึงได้ตามกฎหมาย ประกอบด้วย ค่าชดเชย สินจ้างแทนการบอกกล่าวล่วงหน้า ค่าจ้างสำหรับวันหยุดพักผ่อนประจำปีสะสม หรือตามสัดส่วน ใบสำคัญการทำงาน เงินสวัสดิการต่าง ๆ ตามที่กำหนดในระเบียบของนายจ้าง และแนะนำพี่น้องผู้ใช้แรงงานหากถูกเลิกจ้าง หรือบริษัทฯปิดกิจการนั้น นอกจากสิทธิด้านคุ้มครองแรงงานแล้ว ยังสามารถใช้สิทธิประกันสังคมกรณีว่างงาน พร้อมทั้งหางานใหม่ได้ที่กรมการจัดหางาน
โฆษกกระทรวงแรงงาน กล่าวเพิ่มเติมว่านายสุชาติ ชมกลิ่น รัฐมนตรีว่าการกระทรวงแรงงานได้ฝากส่งกำลังใจให้กับพี่น้องแรงงานทุกท่านในช่วงสิ้นปีนี้ให้ผ่านพ้นวิกฤตไปได้อย่างราบรื่น ซึ่งกระทรวงแรงงานให้ความสำคัญในการแก้ไขปัญหาความเดือดร้อนของผู้ใช้แรงงานให้ได้รับการช่วยเหลือตามกฎหมายแรงงานโดยเร็วที่สุด ทั้งนี้ หากมีข้อสงสัยสอบถามได้ที่ สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
วันอังคารที่ 14 กันยายน 2564
กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่
กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ปลัดเกษตร เน้นย้ำ ทุกหน่วยงานเร่งดำเนินการอย่างเต็มประสิทธิภาพ พร้อมชี้แจงเกษตรกร รอปรับสภาพน้ำก่อนปล่อยพันธุ์ปลา
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตำบล 1 กลุ่มเกษตรทฤษฎีใหม่ ครั้งที่ 4/2564 ผ่านระบบประชุมทางไกลออนไลน์ Application Zoom ว่า โครงการ 1 ตำบล 1 กลุ่มเกษตรทฤษฎีใหม่นั้น มีเกษตรกรเข้าร่วมทั้งสิน 28,224 ราย แบ่งเป็น เกษตรกรทั่วไป 27,026 ราย เกษตรกรจากโครงการ 5 ประสาน 1,198 ราย จ้างแรงงานเกษตรทฤษฎีใหม่ระดับตำบล 13,649 ราย (ข้อมูล ณ วันที่ 9 กันยายน 2564)
สำหรับการขับเคลื่อนโครงการฯ นั้น กระทรวงเกษตรและสหกรณ์ได้ดำเนินการจัดอบรมเกษตรกร ในส่วนของการจัดอบรมกระบวนการเรียนรู้ ครั้งที่ 1 ได้ดำเนินการจัดอบรมแล้วทั้ง 70 จังหวัด การจัดอบรมกระบวนการเรียนรู้ ครั้งที่ 2 อบรมแล้วเสร็จ 30 จังหวัด อยู่ระหว่างดำเนินการ 40 จังหวัด การจัดอบรมกระบวนการเรียนรู้ ครั้งที่ 3 อบรมแล้วเสร็จ 26 จังหวัด อยู่ระหว่างการดำเนินการ 44 จังหวัด การจัดอบรมกระบวนการเรียนรู้ ครั้งที่ 4 อบรมแล้วเสร็จ 16 จังหวัด อยู่ระหว่างการดำเนินการ 54 จังหวัด การอบรมแต่ละกระบวนการนั้น มีการอบรมเกษตรกรในรูปแบบปกติ โดยยึดตามหลักมาตรการป้องกันการระบาดของโคโรนาไวรัสอย่างเคร่งครัด และในรูปแบบออนไลน์ ทั้งนี้ คาดว่าการอบรมเกษตรกรในทุกกระบวนการเรียนรู้ จะแล้วเสร็จภายในวันที่ 30 กันยายน 2564
ในส่วนของการขุดสระกักเก็บน้ำให้กับเกษตรกรที่เข้าร่วมโครงการฯ ต้องดำเนินการทั้งหมด 28,011 ราย ขณะนี้กำเนินการขุดเสร็จแล้ว 23,720 ราย อยู่ระหว่างการดำเนินการ 4,291 ราย กระทรวงเกษตรฯ โดยกรมพัฒนาที่ดินเป็นหน่วยงานหลักที่รับผิดชอบการขุดสระกักเก็บน้ำนั้น คาดว่าจะดำเนินการแล้วเสร็จภายในเดือนพฤศจิกายน 2564 ทั้งนี้ มีปัจจัยหลายด้านที่ทำให้การขุดสระไม่เป็นไปตามแผนที่คาดการณ์ไว้ อาทิ ปัญหาน้ำท่วมขัง แปลงเกษตรกรรมมีการเพาะปลูกไปแล้ว และปริมาณของฝนที่ตกในพื้นที่ (ข้อมูล ณ วันที่ 8 กันยายน 2564)
นอกจากนี้ ที่ประชุมยังได้มีการรายงานความก้าวหน้าการสนับสนุนปัจจัยการผลิตให้กับเกษตรกรที่เข้าร่วมโครงการฯ โดยกรมพัฒนาที่ดิน ดำเนินการสนับสนุนวัสดุบำรุงดินให้แก่เกษตรกรแล้ว 67 จังหวัด กรมส่งเสริมการเกษตร อยู่ระหว่างการจัดซื้อจัดจ้างและมอบปัจจัยการผลิตให้แก่เกษตรกร กรมประมง ดำเนินการสนับสนุนปัจจัยการผลิตให้แก่เกษตรกรไปแล้ว 2 รอบ เกษตรกรจำนวน 3,286 ราย แบ่งเป็น พันธุ์ปลานิล 2,300,200 ตัว และอาหารสัตว์น้ำ 3,286 กระสอบ ในพื้นที่ 26 จังหวัด และกรมปศุสัตว์ อยู่ระหว่างดำเนินการจัดซื้อจัดจ้าง และมอบปัจจัยการผลิตให้แก่เกษตรกรแล้ว จำนวน 1,195 ราย
“จากรายงานของกรมประมง พบว่าเกิดกรณีปลาตายหลังจากที่เกษตรกรบางรายได้ซื้อพันธุ์ปลามาปล่อยลงบ่อเอง โดยที่สภาพความเป็นกรดเป็นด่างของน้ำในบ่อยังไม่เหมาะสมกับการเลี้ยงปลา ซึ่งจากการตรวจสอบข้อมูลดังกล่าว ต้องชี้แจงกับเกษตรกรว่า เนื่องจากบ่อที่เพิ่งขุดจะต้องมีการปรับสภาพความเป็นกรดเป็นด่างให้เหมาะสมกับการเลี้ยงสัตว์น้ำ โดย ต้องมีค่า pH อยู่ที่ 6.5 – 9.0 ซึ่งทางเจ้าหน้าที่ของกรมประมงในพื้นที่จะเข้าไปทำหน้าที่ตรวจสอบคุณภาพน้ำ และปรับค่าให้เหมาะสมก่อนที่จะปล่อยพันธ์ปลาให้กับเกษตรกรที่เข้าร่วมโครงการฯ ในบางพื้นที่อาจต้องใช้เวลาในการปรับสภาพ ดังนั้น ต้องขอให้พี่น้องเกษตรกรที่เข้าร่วมโครงการฯ รอให้กรมประมงเข้าดำเนินการตามขั้นตอน เพื่อลดความเสียหายที่จะเกิดขึ้น” ดร.ทองเปลว กล่าว